**Aika rakkauden** (engl. *Noel*) on vuonna 2004 ensi-iltansa saanut yhdysvaltalainen jouluaiheinen draamaelokuva, jonka on ohjannut Chazz Palminteri ja käsikirjoittanut David Hubbard. Elokuvan pääosia näyttelevät Susan Sarandon, Penélope Cruz, Paul Walker, Alan Arkin ja Marcus Thomas. Elokuva on Palminterin ensimmäinen elokuvaohjaus, ja hän näyttelee elokuvassa lisäksi Arizona-nimistä sivuhahmoa. Elokuvan tuottajina olivat Al Corley, Eugene Musso, Bart Rosenblatt, Matt Luber, James Mulay ja Howard Rosenman.

*Aika rakkauden* kuvattiin pääosin Montrealissa, Kanadassa. Elokuva sai ensi-iltansa vuoden 2004 Toronton elokuvajuhlilla. Se sai elokuvakriitikoilta kielteiset arvostelut ja tuotti maailmanlaajuisesti 2,2 miljoonaa dollaria.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Aika rakkauden* kertoo viidestä jouluun valmistautuvasta newyorkilaisesta, joiden elämä ei ole tasapainossa. Rose Collins (Susan Sarandon) on lastenkirjojen kustannustoimittaja ja yksinäinen eronnut keski-ikäinen nainen, joka hoitaa sairaalassa Alzheimerin tautia sairastavaa iäkästä äitiään. Nina (Penélope Cruz) ja Mike (Paul Walker) on pariskunta, joka on pian menossa naimisiin. Heidän yhteiseloaan häiritsee jatkuvasti Miken sairaalloinen mustasukkaisuus, joka meinaa viedä parin tiet erilleen. Mikelle tuottaa lisäksi päänvaivaa häntä seuraava vanhempi mies Artie Venizelos (Alan Arkin), joka väittää Miken olevan hänen entisen vaimonsa reinkarnaatio. Jules Calvert (Marcus Thomas) on jo lapsena yksin jäänyt nuori mies, joka joutui isäpuolensa pahoinpitelemäksi. Hänen äitinsä vei lopulta hänet sairaalaan eikä palannut häntä enää hakemaan, vaan hylkäsi lapsensa suojellakseen tätä isäpuolen raivolta. Jules on tästä hyvin katkeroitunut, mutta muistot sairaalan onnellisesta joulusta saavat hänet tekemään älyttömiä temppuja, jotta hän pääsisi uudelleen sairaalaan viettämään joulua.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Susan Sarandon  | … |  Rose Collins
  |
|  Penélope Cruz  | … |  Nina Vásquez
  |
|  Paul Walker  | … |  Michael "Mike" Riley
  |
|  Alan Arkin  | … |  Artie Venizelos
  |
|  Marcus Thomas  | … |  Jules Calvert
  |
|  Chazz Palminteri  | … |  Arizona
  |
|  Sonny Marinelli  | … |  Dennis
  |
|  Daniel Sunjata  | … |  Marco
  |
|  Rob Daly  | … |  Paul
  |
|  John Doman  | … |  tohtori Matthew Baron
  |
|  Billy Porter  | … |  Randy
  |
|  Carmen Ejogo  | … |  tohtori Batiste
  |
|  Donna Hanover  | … |  Debbie Carmichael
  |
|  Merwin Mondesir  | … |  Glenn
  |
|  Una Kay  | … |  Helen
  |

 | 

|  |  |  |
| --- | --- | --- |
|  Sonia Benezra  | … |  Sonya-täti
  |
|  Jane Wheeler  | … |  Karen
  |
|  David Julian Hirsh  | … |  Barton
  |
|  Marguerite Kinh  | … |  rouva Lee
  |
|  Maurizio Terrazzano  | … |  Tom
  |
|  Rachelle Lefevre  | … |  Holly
  |
|  Erika Rosenbaum  | … |  Merry
  |
|  Kathleen Mackey  | … |  Heather
  |
|  Chantal Lonergan  | … |  Joy
  |
|  Marcia Bennett  | … |  hoitaja Stein
  |
|  Ruth Chiang  | … |  hoitaja Woo
  |
|  Lucinda Davis  | … |  hoitaja Gomez
  |
|  Adrianne Richards  | … |  hoitaja Kline
  |
|  Howard Rosenstein  | … |  ensiavun lääkäri
  |
|  Robin Williams  | … |  Charles "Charlie" Boyd / pappi (cameorooli)
  |

 |

Julkaisu ja vastaanotto
-----------------------

*Aika rakkauden* sai ensi-iltansa Toronton elokuvajuhlilla Kanadassa 12. syyskuuta 2004. Elokuvan Yhdysvaltain teatteriensi-ilta oli New Yorkissa ja Los Angelesissa 12. marraskuuta 2004. Suomessa elokuva sai teatteriensi-iltansa 3. joulukuuta 2004. Sitä esitettiin joulukuun ajan kolmessa salissa. *Aika rakkauden* tuotti Suomessa 20 272 dollarin lipputulot. Elokuva oli Suomessa 141. katsotuin elokuva 2 470 hengen katsojamäärällään vuonna 2004. Maailmanlaajuisesti *Aika rakkauden* tuotti yhteensä 2 280 924 dollarin lipputulot. Elokuvan teatterilevittäjänä Yhdysvalloissa oli Convex Group ja Suomessa Scanbox Entertainment.

*Aika rakkauden* on saanut elokuvakriitikoilta kielteisen vastaanoton. Rotten Tomatoes -sivuston mukaan 29% kriitikoista on antanut elokuvalle positiivisen arvosanan 4,3/10 keskiarvolla. Keräys perustuu 35 arviointiin. 6 516 käyttäjästä 49% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 15 arvostelun perusteella elokuva on saanut 29 pistettä sadasta mahdollisesta. Metacriticin 10 käyttäjää on antanut elokuvalle keskiarvon 6,6/10. Internet Movie Databasen 7 291 käyttäjää on antanut elokuvalle keskiarvon 6,3/10.

Universal Studios julkaisi *Aika rakkauden* -elokuvan Yhdysvalloissa ensi kerran DVD:lle 25. lokakuuta 2005 ja Willette Acquisition Corporation blu-raylle 17. marraskuuta 2015. Scanbox Entertainment Finland Oy julkaisi elokuvan Suomessa DVD:lle 29. huhtikuuta 2005.

Lähteet
-------

1. 1 2 3  Noel (2004) *allmovie.com*. Allmovie.com. Viitattu 10.1.2017. (englanniksi)
2. 1 2 3  NOEL (2004) *tcm.com*. TCM.com. Viitattu 10.1.2017. (englanniksi)
3. 1 2 3 4 5  NOEL (2004) *rottentomatoes.com*. Rottentomatoes.com. Viitattu 10.1.2017. (englanniksi)
4. 1 2 3 4  Noel 2004 *metacritic.com*. Metacritic.com. Viitattu 10.1.2017. (englanniksi)
5. 1 2 3 4 5 6 7  Noel: Foreign *boxofficemojo.com*. Boxofficemojo.com. Viitattu 10.1.2017. (englanniksi)
6. ↑  Toronto Film Festival: "Noel" Special Screening *gettyimages.fi*. Gettyimages.fi. Viitattu 10.1.2017. (englanniksi)
7. ↑  Noel *afi.com*. AFI.com. Viitattu 10.1.2017. (englanniksi)
8. 1 2 3 4  Noel (2004) *elonet.fi*. Elonet.fi. Viitattu 10.1.2017. (suomeksi)
9. 1 2  Suomen katsotuimmat elokuvat vuonna 2004 *elokuvauutiset.fi*. Elokuvauutiset.fi. Viitattu 10.1.2017. (suomeksi)
10. ↑  Noel (2004) *imdb.com*. IMDb.com. Viitattu 10.1.2017. (englanniksi)
11. ↑  Aika rakkauden *discshop.fi*. Discshop.fi.  Arkistoitu 13.1.2017. Viitattu 10.1.2017. (suomeksi)

Aiheesta muualla
----------------

* *Aika rakkauden* Internet Movie Databasessa. (englanniksi)
* *Aika rakkauden* Elonetissä.
* *Aika rakkauden* AllMoviessa. (englanniksi)
* *Aika rakkauden* Rotten Tomatoes -sivustolla (englanniksi)
* *Aika rakkauden* Metacriticissä (englanniksi)
* *Aika rakkauden* Yhdysvaltain elokuvainstituutin sivuilla (englanniksi)